Мясцовае насельніцтва патрабуе адкрыць у горадзе магазін “Еўраопт”. На іх думку, толькі так можна забеспечыць спажывецкія перавагі людзей. Сваю праблему жыхары агучваюць не першы раз. І наша газета аб гэтым таксама пісала. Але падчас апошняй сустрэчы прадстаўнікоў улады з тураўцамі такі запыт зноў трапіў у лік асноўных. У сваім каментарыі намеснік старшыні райвыканкама Аляксандр Палтаран вымушаны зноў паўтарыць, што на цяперашні час заканадаўства не дазваляе задаволіць пажаданне жыхароў горада. Каб не дапусціць манаполіі буйных гандлёвых сетак, ім дазваляецца займаць у аб’ёме раённага тавараабароту не больш за 20 працэнтаў. Па факту, “Еўраопт” ужо дасягнуў гэтай лічбы.